b'\n_START_ARTICLE_\nVlad\xc3\xadmir Potkin\n_START_SECTION_\nResultats destacats en competici\xc3\xb3\n_START_PARAGRAPH_\nFou 2n a K\xc3\xadev el 2001, i 1r al torneig "Internet KO" de Dos Hermanas el 2003. El 2007 empat\xc3\xa0 als llocs 1r-9\xc3\xa8 al Memorial Aratovski, a Sar\xc3\xa0tov. El 2009, fou 2n al Memorial Capablanca a L\'Havana._NEWLINE_L\'abril de 2011 va v\xc3\xa8ncer a la 12a edici\xc3\xb3 del Campionat d\'Europa absolut, celebrat a Aix-les-Bains; venc\xc3\xa9 per desempat, despr\xc3\xa9s d\'empatar al primer lloc, amb 8\xc2\xbd/11 punts, amb Rados\xc5\x82aw Wojtaszek, Judit Polgar, i Oleksandr Moiss\xc3\xa8ienko._NEWLINE_Entre l\'agost i el setembre de 2011 particip\xc3\xa0 en la Copa del m\xc3\xb3n de 2011, a Khanti-Mansisk, un torneig del cicle classificatori pel Campionat del m\xc3\xb3n de 2013, i hi va tenir una bona actuaci\xc3\xb3. Avan\xc3\xa7\xc3\xa0 fins a la quarta ronda, quan fou eliminat per Aleksandr Grisxuk (1\xc2\xbd-2\xc2\xbd)._NEWLINE_El setembre de 2013 empat\xc3\xa0 al segon lloc amb Jorge Cori, Jan Gustafsson i Burak Firat al XVI Obert d\'escacs de Sants, Hostafrancs i la Bordeta, amb una puntuaci\xc3\xb3 de 8 sobre 10, en un torneig on hi havia 23 GMs i 28 MIs (el campi\xc3\xb3 fou Baskaran Adhiban).'